Diari Oficial de la Generalitat Valenciana


Sumari del DOGV 3053, del 08-08-1997 (1997/9319)

ORDRE de 18 de juliol de 1997, de la Conselleria d'Ocupació, Indústria i Comerç, que modifica i tanca el termini de presentació de sol·licituds del Programa d'Autoocupació de l'Ordre de 7 de febrer de 1997, per la qual es regula un programa integrat de mesures de foment d'ocupació per a joves menors de 25 anys, per a l'exercici 1997 (PIMFE Joves).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3053

Data del DOGV
:   08-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9319


Data del document
:   18-07-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 18 de juliol de 1997, de la Conselleria d'Ocupació, Indústria i Comerç, que modifica i tanca el termini de presentació de sol·licituds del Programa d'Autoocupació de l'Ordre de 7 de febrer de 1997, per la qual es regula un programa integrat de mesures de foment d'ocupació per a joves menors de 25 anys, per a l'exercici 1997 (PIMFE Joves).  
L'Ordre de 7 de febrer de 1997, de la Conselleria de Treball i Afers Socials (DOGV núm. 2.930, de 14 de febrer de 1997), regulava diverses mesures de foment d'ocupació per a joves menors de 25 anys; en el títol II d'aquesta ordre hi havia les adreçades a promoure l'autoocupació.  
Amb aquesta ordre es pretén, d'una banda, modificar alguns dels seus articles per aclarir i completar el seu significat i, al mateix temps, per la gran quantitat de sol·licituds presentades per a ajudes a l'autoocupació que han compromès àmpliament la dotació pressupostària que s'hi havia destinat, tancar el termini de presentació de sol·licituds d'aquestes ajudes a fi de no crear falses expectatives en els interessats.  
Per això, fent ús de les facultats que m'atorguen l'article 35 de la Llei 5/1983, de 30 de desembre, del Govern Valencià, i l'article 47 de la Llei d'Hisenda Pública Valenciana,  
ORDENE  
Article 1  
Modificar el paràgraf primer de l'apartat quart de l'article 17, de l'Ordre de 7 de febrer de 1997, que queda redactat de la següent manera: "No podran beneficiar-se de les ajudes previstes en aquesta ordre les persones desocupades que s'incorporen com a partícips a una comunitat de béns ja constituïda i en actiu, quan l'esmentada incorporació no comporte la realització d'inversions".  
Article 2  
Afegir un segon paràgraf a l'article 19, apartat quart, de l'Ordre de 7 de febrer de 1997, amb el següent text: " En els préstecs l'import dels quals no supere els dos milions de pessetes, l'amortització serà com a màxim de cinc anys, i en els préstecs superiors a aquest import, el termini d'amortització podrà ser de fins vuit anys; tot això sense perjudici que puguen concertar-se operacions de major durada o quantia; en aquest cas el tram que sobrepasse el que s'ha indicat anteriorment no serà objecte de subvenció.   
L'import de la subvenció s'actualitzarà al moment origen de l'operació a un tipus del 7%".  
Article 3  
Declarar conclòs el termini de presentació de sol·licituds per a les ajudes a l'autoocupació regulades en el títol II de l'Ordre de 7 de febrer -establit el 30 de setembre en el seu article 23.3- que fixa com a data de tancament l'endemà de la publicació d'aquesta ordre en el Diari Oficial de la Generalitat Valenciana.  
Article 4  
Afegir un segon paràgraf a l'article 25.1 de l'Ordre de 7 de febrer de 1997, amb el següent text: "En tot cas, el termini de presentació de l'esmentada justificació finalitzarà el 15 de novembre de 1997".  
València, 18 de juliol de 1997  
El conseller d'Ocupació, Indústria i Comerç,  
DIEGO SUCH PÉREZ